text: Her er klinikken, der skal stoppe lægemanglen
  13 marts 2016 kl. 17.54
  Region Syddanmark åbner om få uger en klinik, som skal løse problemet med lægemangel. Klinikken vil kunne servicere op mod 3500 patienter.
  Efter den seneste tids lægemangel i Esbjerg, åbner nu en klinik, som skal tage noget af patient-presset. Der er tale om en klinik, der får to læger. De vil tilsammen kunne servicere 3500 patienter.
  Klinikken vil stå klar om to-tre uger, men endnu er hverken stedet eller lægerne fundet.
  - Vi håber meget, at vi kan få fat i nogle vikarlæger til opgaven. Vi har en liste med en række pensionerede læger, som vi håber vil byde ind. Samtidig kigger vi lige nu også efter lokaler, så vi mangler faktisk det hele, siger afdelingschef i praksisafdelingen Frank Ingemann til TV SYD.
  Tanken  er, at klinikken skal placeres et centralt sted i Esbjerg eller i Hjerting.
  